*СУ „Никола Йонков Вапцаров”, гр.Хаджидимово*

***Тел: 0879 400 555 e-mail: vaptsarov\_hdm@abv.bg***

**З А П О В Е Д № РД-16-482**

**10.04.2020 г.**

На основание чл. 126, т. 13, чл. 127, ал. 1, т. 3 и т. 5 от Кодекса на труда, чл. 258 и чл. 259 от Закона за предучилищното и училищно образование, чл. 31, ал. 1, т. 1, 2, 3 , 4, 6, 15, 24, 25, 26, 27 и 34, от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти, в сила от 02.08.2019 г., издадена от министъра на образованието и науката, обн. дв. бр.61 от 2 август 2019г., Заповед № РД-09/746/ 08.04 2020 год. на Министъра на образованието и науката, заповед на Министъра на здравеопазването № РД01-154/26.03.2020 г. за въвеждане на противоепидемични мерки относно разпространението на COVID -19 на територията на страната и Указания на Министъра на образованието и науката за организиране на дейности в разтоварващ режим за периода 13-16 април, във връзка с преустановяването на присъствената форма на обучение и преминаване към дистанционна форма на обучение

 **И З М Е Н Я М**

Заповед № РД -16- 457/ 14.03.2020 год. и заповед № РД 16-473/ 27.04.2020г. на директора СУ „Никола Вапцаров“, гр. Хаджидимово, за дистанционно обучение в електронна среда в частта организация на работата на педагогическите специалисти за периода 13-16 април 2020 година със следните **указания**:

1. **Педагогическите специалисти по своя преценка** за посочения период (13 – 16 април 2020 г.) могат:
* Да предоставят **индивидуални консултации** на отделни ученици при необходимост, като предварително осъществят връзка със същите и техните родители и ги поканят в определеното за консултации от тях време във виртуалните класни стаи. С оглед недопускане на дублиране формите на консултации по различни учебни предмети, е препоръчително спазване на часовете в установеното седмично разписание или изрично уговорено **удобно време** и за двете страни;
* Да насърчат учениците да ползват **допълнителни образователни ресурси**, свързани с обогатяване кръгозора в конкретната предметна област чрез насочването им към **виртуалната библиотека** <https://e-learn.mon.bg/> и **електронните ресурси**, публикувани на сайта на училището: <http://www.daskalo.com/suvaptsarov/>
* Да организират **разтоварващи дейности по интереси** съобразно потребностите на учениците, предварително обмислени и тематично обвързани;
* Да предоставят платформи за провокиране интереса на учениците към **музейни експозиции, галерии, природни забележителности, културни паметници**, и др.;
* Да насочат учениците към **образователни филми**, като обсъждането им стане във виртуалните класни стаи след покана от учителя в определен за екипната работа час;
* Да организират **проектно-базирано обучение** чрез поставяне на индивидуални или екипни задачи за създаване на продукт, за изготвяне на проект, за изработване на презентация и др.
* Да организират **дейности за допълнителна психологическа подкрепа** с цел преодоляване на тревожността от социалната изолация;
* Да насочат вниманието на учениците и родителите към ползване на електронните ресурси и виртуалната библиотека,
1. Дневната ангажираност на учениците да не надвишава 4 часа.
2. Не се допуска претоварване на учениците с часове за консултации и възлагане на домашни работи или допълнителни задачи,
3. Работните часове за допълнителни дейности се нанасят в електронния дневник с темата, която е организирана, което удостоверява отработеното време.
4. *По указания на министъра образованието и науката по своя преценка всеки педагогически специалист може да подаде молба за ползване на платен годишен отпуск от 13 до 16 април, чрез електронно заявление на електронната поща на училището* *vaptsarov\_hdm@abv.bg*

Настоящата заповед да се сведе до знанието на всички педагогически специалисти, учениците и родителите, касиера и главния счетоводител на сайта на училището и в електронния дневник за изпълнение.

Контрол по изпълнение на заповедта ще осъществявам лично.

Директор : Вангелия Петрелийска